recursal/SuperWikiNEXT-32B huggingface dataset:
**குட்லெட் மேல்நிலைப் பள்ளி** என்பது தமிழ்நாட்டில், வேலூர் மாவட்டம், சோளிங்கர் பேருராட்சியில் அமைந்திருக்கும் ஒரு அரசு உதவி பெறும் உயர்நிலைப் பள்ளியாகும். இப்பள்ளி தென்னிந்தியத் திருச்சபையால் இயக்கப்படும் பள்ளிகளில் ஒன்றாகும்.

பள்ளியின் பனோரம காட்சி

வரலாறு
------

1885 ஆம் ஆண்டு ஸ்காட்லாந்து மிஷ்னரி இயக்கத்தால் ஆரம்பிக்கப்பட்ட இப்பள்ளி , பின்பு 1912 ஆம் ஆண்டு ஆஸ்திரேலிய பிரிஸ்பிடேரியஸ் இயக்கத்தால் பொறுப்பேற்று நடத்தப்பட்டு வந்தது. அப்போது இப்பள்ளி ஏ.பி.எம் பள்ளி என்ற பெயரில் இயங்கி வந்தது. 1917 ஆம் ஆண்டு நடுநிலைப் பள்ளியாக தரம் உயர்த்தப்பட்ட இப்பள்ளி அடுத்த நான்கு ஆண்டுகளில் நடுநிலைக்கல்விக்கு நிரந்தர அங்கீகாரம் பெற்றது. 1945 ஆம் ஆண்டு உயர்நிலைக்கல்விக்கு கல்வித்துறையிடம் விண்ணப்பித்த போது, போதிய இடவசதி இல்லாததால் விண்ணப்பம் நிராகரிக்கப்பட்டது. இரண்டாம் உலகப்போரின் முடிவுக் காலமாக இருந்ததாதால், இராணுவ தடவாளங்களெல்லாம் இடம் பெயர்ந்து கொண்டிருந்தன. இந்நிலையில் ஒரு மிகப்பெரிய இராணுவ மருத்துவமனை காலி செய்யப்பட்டு, அது செயல்பட்டு வந்த இடம் மற்றும் கட்டிடம் காலியாக இருந்தது. இதை அறிந்த பள்ளி நிர்வாகம், அம்மருத்துவமனையை பள்ளியாக மாற்றிக் கொள்ள முடிவெடுத்தது. மருத்துவமனைக்கான இடத்தைப் பெற்ற பள்ளி நிர்வாகம் 1946 ல் குட்லெட் நினைவு மருத்துவமனையில் ஏ.பி.எம் பள்ளியை செயல்படுத்தத் தொடங்கியது. அம்மருத்துவமனையை நிறுவிய குட்லெட்டின் நினைவாக பள்ளிக்கு குட்லெட் என்கிற பெயர் மாற்றமும் செய்யப்பட்டது. தற்போது மேல்நிலை வகுப்புகள் வரைக் கொண்டுள்ள இப்பள்ளி குட்லெட் மேல்நிலைப் பள்ளி என அழைக்கப்படுகிறது. பள்ளியின் முன்புறம் "குட்லெட் மருத்துவமனை 1917" என ஆங்கிலத்தில் பொறிக்கப்பட்ட கல்வெட்டு இன்னும் உள்ளது.

பள்ளி பாடல்
-----------

வாழிய வாழிய வாழியவே school songs

மேற்கோள்கள்
-----------

*
**மயூரபதி பத்திரகாளி அம்மன் கோயில்** இலங்கையின் கொழும்பு நகரில் அமைந்திருக்கும் அம்மன் கோயில் ஆகும்.

வரலாறு
------

இக்கோயில் பரிபாலகர் பொன்.வல்லிபுரம் அப்போதைய பரிபாலன சபையினருடன் இணைந்து 1987 ஆம் ஆண்டில் அம்மனுக்கு அரச மரச்சாரலில் கோயில் அமைத்தார். தென்னிந்தியாவில் இருந்து சிற்பக் கலைஞர்களினார் செதுக்கிய பத்திரகாளி அம்பாளின் சிலையை வரவழைத்து, 1987 ஆம் ஆண்டு கார்த்திகை மாதம் உத்தராட நட்சத்திர நாளில் ஆலயம் அமைத்து மருதானை கப்பித்தாவத்தை பாலசெல்வ விநாயகர் ஆலய குருக்கள் பா.சண்முகரத்தினக் குருக்களின் மேற்பார்வையில் மகா கும்பாபிஷேகம் நடத்தப்பட்டது. இன்று இவ்வாலயம் நாளொரு மேனியும் பொழுதொரு வண்ணமுமாக வளர்ந்து அடியார்களுக்கு அருள் பாலித்து வருகிறது. இவ்வாலயத்தில் நடைபெறுகின்ற ஆடிப்பூர இலட்சார்ச்சனை, தேர் உற்சவம், இந்து சமுத்திரத் தீர்த்த உற்சவம், நவராத்திரி விழா ஆகியவை யாவும் சிறப்புக்காட்சியாகும்.

அது மட்டுமன்றிச் சமயத்தை வளர்க்கும் பணிகளான அறநெறிப் பாடசாலை, பண்ணிசை வகுப்பு, சமய சம்பந்தமான சொற்பொழிவுகள் என்பனவும் மிகவும் சிறப்பாக ஆண்டுதோறும் நடைபெற்று வருகிறது. மேலும் இவ்வாலயத்தில் அருங்கலை மண்டபம், தியான மண்டபம் மற்றும் சுப்பம்மாள் கல்யாண மண்டபம் கட்டப்பெற்றுள்ளது.

வெளி இணைப்புகள்
---------------

* மயூரபதி ஸ்ரீ பத்திரகாளி அம்பாளின் தேவஸ்தான ஆடிப்பூர மகோற்சவம்
[*தொடர்பிழந்த இணைப்பு*], தினக்குரல், ஆகத்து 14, 2010
**குணபதி** (பிறப்பு: சூன் 21 1955) மலேசியாவில் மூத்த தமிழ் எழுத்தாளர்களுள் ஒருவராவார். கே. ஏ. குணா என்ற புனைப்பெயரில் எழுதிவரும் இவர் சமூக வியூக அறவாரியத்தில் குடும்ப மேம்பாட்டு அதிகாரியாக கடமையாற்றி வருகின்றார்.

எழுத்துத் துறை ஈடுபாடு
----------------------

1980-ஆம் ஆண்டு தொடக்கம் கட்டுரைகளை எழுதிவருகின்றார்.

பத்திரிகைத்துறை
---------------

மலேசியாவிலிருந்து வெளிவரும் தமிழ் நேசன், தமிழ் ஓசை உட்பட வேறும் சில பத்திரிகைகளில் துணையாசிரியராக பணியாற்றிய இவர் 'தலைவன்' எனும் வார இதழையும் நடத்தியுள்ளார்.

நூல்கள்
-------

* "டத்தோ ச. சாமிவேலு வாழ்க்கை வரலாறு" (1986)
* "சமுதாயச் சீர்கேட்டுக்கு வித்திடும் காதல், மணவாழ்க்கை, குழந்தை வளர்ப்பு: சிக்கலும் தீர்வும்" (ஆய்வு நூல் 1999)

பரிசில்களும், விருதுகளும்
-------------------------

* டான் ஸ்ரீ மாணிக்கவாசகம் பரிசு

இவரது "சமுதாயச் சீர்கேட்டுக்கு வித்திடும் காதல், மணவாழ்க்கை, குழந்தை வளர்ப்பு: சிக்கலும் தீர்வும்" நூல் சிறந்த நூலாகத் தேர்ந்தெடுக்கப்பட்டு வழங்கப்பட்ட பரிசு (1999) 

* சிறந்த பத்திரிகையாளர் விருது - மலேசியப் பத்திரிகைக் கழகத்தின் தமிழ்ப் பத்திரிகைப் பிரிவு (1987)
* "எழுத்தாய்வுச் செம்மல்"விருது - பன்னாட்டுத் தமிழுறவு மன்றம் (1986)

வெளி இணைப்புகள்
---------------

* மலேசியத் தமிழ் எழுத்துலகம் தளத்தில் குணபதி பக்கம் பரணிடப்பட்டது 2016-03-04 at the வந்தவழி இயந்திரம்
**கோட்லா விஜய பாஸ்கர ரெட்டி தாவரவியல் பூங்கா** அல்லது **ஐதராபாத் தாவரவியல் பூங்கா** (*Hyderabad Botanical Garden*) என்பது ஒரு தாவரவியல் பூங்கா ஆகும். இது தெலங்காணாவின் ஐதராபாத்தின் கொத்தகுடா என்ற இடத்தில் அமைந்துள்ளது.  மாணவர்களுக்குக் கல்வி மற்றும் விழிப்புணர்வுணர்வினையும், ஆராய்ச்சியாளர் மற்றும் தாவரவியலாளர்கள், விலங்கியல் வல்லுநர்களுக்கு "வாழ்க்கை ஆய்வகமாக" இருப்பதற்காக இந்தப் பூங்கா தெலங்காணா மாநில வனத்துறையால் உருவாக்கப்பட்டது. இது ஐதராபாத் தொடருந்து நிலையத்திலிருந்து ஐதராபாத்-மும்பை பழைய நெடுஞ்சாலையில் 16 கிலோமீட்டர் (10 மைல்) தொலைவில் உள்ள மாதாபூரின் அருகில் உள்ளது. ஆந்திராவின் முன்னாள் முதல்வர் கோட்லா விஜய பாஸ்கர ரெட்டியின் பெயர் இந்தப் பூங்காவுக்கு பெயர் சூட்டப்பட்டுள்ளது.

தோட்டம்
-------

தாவரவியல் பூங்கா நவீன தாவரவியல் பூங்காவின் வசதியை வழங்குவதை நோக்கமாகக் கொண்டுள்ளது. இந்த தோட்டம் 274 ஏக்கர் (1.11 கிமீ 2) நிலப்பரப்பில் பரவியுள்ளது.  இங்கு 'வங்கள்' என்ற பெயரில் 19 பிரிவுகளை ஏற்படுத்தத் திட்டமிடப்பட்டுள்ளது. முதல் கட்டமாக ஐந்து பிரிவுகளை நிறைவுசெய்து பொதுமக்களுக்கு திறக்கப்பட்டுள்ளது. பிரிவுகளில் மருத்துவத் தாவரங்கள், மரங்கள், பழ மரங்கள், அலங்காரத் தாவரங்கள், நீர்வாழ் தாவரங்கள், மூங்கில் போன்றவை அடங்கும். இந்தப் பூங்கா பெரிய நீர்நிலைகள், வளமான புல்வெளிகள், இயற்கைக் காடுகள், நேர்த்தியான பாறை அமைப்புகளைக் கொண்டதாக வடிவமைக்கப்பட்டுள்ளது.

சூலை 2018 இல், தெலங்கானா அமைச்சர் கே. டி. ராமராவ், தாவரவியல் பூங்காவில் புதிதாக உருவாக்கப்பட்ட பொழுதுபோக்கு வசதிகளான நட்சத்திர வனம், ராசி வனம், நவக்கிரக வனம் போன்றவற்றை திறந்து வைத்தார்.

இடம்
----

சூழலியல் சுற்றுலாத் தலமான இந்தத் தாவரவியல் பூங்கா ஐதராபாத்திலிருந்து சுமார் 16 கிலோமீட்டர் தொலைவில் ஹைடெக் நகரத்திற்கு அருகிலுள்ள கோந்தாபூரில் உள்ள கொத்தகுடாவில் உள்ளது. இங்கு தங்கும் விடுதிகள் கிடைக்கின்றன. 

* நேரு விலங்கியல் பூங்கா
* ஐதராபாத்து பல்லுயிர் பூங்கா
* விசாகப்பட்டினம் பல்லுயிர் பூங்கா

மேற்கோள்கள்
-----------

1. ↑  "Archive News". *தி இந்து*. 2008-12-18. 2009-02-15 அன்று மூலம் பரணிடப்பட்டது. 2016-12-01 அன்று பார்க்கப்பட்டது. Unknown parameter `|=` ignored (உதவி)
2. ↑  "Botanical Garden set for re-launch today".
3. ↑  KV, Moulika (11 July 2018). "Botanical garden in Hyderabad reopens after renovations". *The Times of India*.. பார்த்த நாள்: 21 February 2020.

வெளி இணைப்புகள்
---------------

விக்கிமீடியா பொதுவகத்தில்,  
 ***கோட்லா விஜய பாஸ்கர ரெட்டி தாவரவியல் பூங்கா***   
என்பதின் ஊடகங்கள் உள்ளன. 

* Birds of Hyderabad
* Flora of Hyderabad
* Butterflies of Hyderabad
**ஈரோடு புத்தகக் கண்காட்சி**  அல்லது **ஈரோடு புத்தகத் திருவிழா** என்பது தமிழ்நாட்டின் ஈரோடு மாநகரில் "மக்கள் சிந்தனைப் பேரவை" என்கிற அமைப்பின் மூலம் ஆண்டுதோறும் வ உ சி பூங்காவில் நடத்தப்படும் ஓர் புத்தகக் கண்காட்சியாகும். இப்புத்தகக் கண்காட்சியில் தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம் மற்றும் இந்தியாவின் முக்கிய பதிப்பகங்கள் சிலவும் கலந்து கொள்கின்றன. 2005 ஆம் ஆண்டு முதல் இந்தக் கண்காட்சி ஆண்டுதோறும் நடத்தப் பெற்று வருகின்றது.

கண்காட்சி அரங்குகள்
-------------------

12 நாட்கள் நடத்தப் பெறும் இக்கண்காட்சியில் பதிப்பகங்கள் அல்லது விற்பனையாளர்களுக்குத் தனித்தனியாக கடைகள் அமைக்கப்படும். இந்தக் கடைகளில் புத்தகங்கள் விற்பனைக்காக காட்சிப்படுத்தப்படும். பத்து நாட்கள் நடத்தப்படும் இக்கண்காட்சி காலை 11 மணிக்குத் தொடங்கி இரவு 10 மணி வரை செயல்படும்.

2014 வருடத்திற்கான ஈரோடு புத்தகத் திருவிழா
------------------------------------------

ஆகஸ்ட் 1-இல் ஈரோடு, வ.உ.சி. பூங்கா மைதானத்தில் துவங்கியது. ஆகஸ்டு 12 வரை நடைபெற்றது. ஆகஸ்டு 1 மாலை ஆறு மணிக்கு இசையமைப்பாளர் இளையராஜா துவக்கி வைத்தார்.
"தமிழ்வேள் கோ.சாரங்கபாணி நினைவு உலகத் தமிழர் படைப்பரங்கம்' என்ற உலகத் தமிழர் படைப்புகளுக்கான அரங்கில் பிற நாடுகளில் வசிக்கும் படைப்பாளர்களின் படைப்புகள் அறிமுகப்படுத்தப்பட்டது.

### கருத்தரங்கம்

இக்கண்காட்சியில் மாலை 5. 30 மணிக்கு முக்கிய எழுத்தாளர்கள், தமிழறிஞர்கள் பங்கேற்கும் சொற்பொழிவுகள், கருத்தரங்குகள் போன்றவை இடம் பெற்றன.

### திட்டமிடப்பட்ட சிறப்புரை நிகழ்ச்சிகள்: ஆகஸ்ட் 2014

| தேதி | நேரம் | தலைப்பு/நிகழ்ச்சி | தலைவர்கள் |
| --- | --- | --- | --- |
| ஆகஸ்ட் 1 | மாலை 6 மணி | தொடக்க விழா | இசையமைப்பாளர் இளையராஜா |
| ஆகஸ்ட் 2 | மாலை 6 மணி | தன்னம்பிக்கைத் தமிழ் | சுகி.சிவம் |
| ஆகஸ்ட் 3 | மாலை 6 மணி | கவியரங்கம் | கவிஞர் அப்துல் ரகுமான் |
| ஆகஸ்ட் 4 | மாலை 6 மணி | இன்னிசை நிகழ்ச்சி | புஷ்பவனம் குப்புசாமி, அனிதா குப்புசாமி குழுவினர் |
| ஆகஸ்ட் 5 | மாலை 6 மணி | இலக்கியத்தில் பெண்கள் | சொற்பொழிவாளர் நெல்லை கண்ணன் |
| ஆகஸ்ட் 6 | மாலை 6 மணி | பட்டிமன்றம் | பேராசிரியர் சாலமன் பாப்பையா |
| ஆகஸ்ட் 7 | மாலை 6 மணி | கசடறக் கற்க | பேராசிரியர் கு.ஞானசம்பந்தன் |
| ஆகஸ்ட் 8 | மாலை 6 மணி | அறிவே கடவுள் | கவிஞர் வைரமுத்து |
| ஆகஸ்ட் 9 | மாலை 6 மணி | மண் பயனுற வேண்டும் | பேராசிரியர் இளம்பிறை மணிமாறன் |
| ஆகஸ்ட் 10 | மாலை 6 மணி | வாழ்க்கை ஒரு வானவில் | நடிகர் சிவகுமார் |
| ஆகஸ்ட் 11 | மாலை 6 மணி | கம்பன் என்றொரு மானுடம் | ஆன்மிகச் சொற்பொழிவாளர் இலங்கை ஜெயராஜ் |
| ஆகஸ்ட் 12 | மாலை 6 மணி | நிறைவு விழா | முன்னாள் குடியரசுத் தலைவர் ஏ.பி.ஜெ. அப்துல் கலாம் |

மேற்கோள்கள்
-----------

1. ↑  ஈரோடு புத்தகத் திருவிழா - தினமணி
2. ↑  ஈரோடு புத்தகத் திருவிழா ஆகஸ்டு 2014

இதையும் பார்க்க
---------------

* சென்னை புத்தகக் கண்காட்சி
* மதுரை புத்தகத் திருவிழா

வெளி இணைப்புகள்
---------------

* ஈரோடு புத்தகத் திருவிழா இணையதளம்
**ஐதராபாத்திலுள்ள ஆர்மீனியக் கல்லறை** (*Armenian cemetery in Hyderabad*) உப்புகுடா ஆர்மீனியக் கல்லறை என்றும் அழைக்கப்படும் இது முந்நூறு ஆண்டுகள் பழமையான கல்லறையாகும். குதுப் ஷாஹி காலத்தைச் சேர்ந்த இது இந்தியாவின் தெலங்காணாவிலுள்ள  ஐதராபாத்தின் புறநகர்ப் பகுதியான உப்புகுடாவில் (முன்னாள் ஓபிகுடா) அமைந்துள்ளது.

கல்லறை
------

இந்த தளத்தில் ஆர்மீனியக் கல்லறைகளும் தேவாலயங்களும் உள்ளன. இந்த கல்லறையில் ரெவ் ஜோஹன்னஸ் (1680) மற்றும் ரெவ் சைமன் (1724) என்ற இரு திருத்தூதர்கள் உட்பட மொத்தம் 19 ஆர்மீனியர்கள் அடக்கம் செய்யப்பட்டுள்ளனர். ஐதராபாத்து நகரத்துடனான ஆர்மீனிய உறவின் கடைசி அறியப்பட்ட சுவடு இதுவாகும்.

ஐதராபாத்தில் கணிசமான அளவு ஆர்மீனியர்கள் வசித்து வந்துள்ளனர். ஐதராபாத்து ஆர்மீனியச் சமூகம் நிலைத்த திருத்தந்தையின் ஆணை ஓலையிலிருந்து எச்மியாட்சின் பேராலயத்தைப் பெற்றது. ஐதராபாத்தில் வசித்த டச்சுக்காரர்களுக்கும், ஆங்கிலேயர்களுக்கும் குறிப்பிட்டக் கல்லறை இல்லை என்பதால் இதைனை அவர்கள பகிர்ந்து கொண்டனர்.

பாதுகாப்பு
----------

இந்த ஆர்மீனிய கல்லறை , இந்திய தொல்பொருள் தளங்களின் கீழ் தொல்பொருள் துறையால் பாதுகாக்கப்பட்ட நினைவுச்சின்னமாக இருக்கிறது. குடியிருப்பாளர்களாலும், இதற்கு பொறுப்பான துறையின் அலட்சியம் காரணமாக இது கிட்டத்தட்ட அழிக்கப்படும் விளிம்பில் உள்ளது.

மேற்கோள்கள்
-----------

1. ↑  "Archived copy". 28 May 2018 அன்று மூலம் பரணிடப்பட்டது. 19 July 2013 அன்று பார்க்கப்பட்டது.CS1 maint: archived copy as title (link)
2. 1 2  "Armenian cemetery in dire straits". *தி இந்து*. 28 March 2012.. பார்த்த நாள்: 1 May 2012.
3. 1 2  "High on hobbies: A society chronicles history in its own way". *தி டைம்ஸ் ஆஃப் இந்தியா*. 1 May 2012. Archived from the original on 26 ஜனவரி 2013.. பார்த்த நாள்: 1 May 2012.
4. 1 2  "In India, Historic Armenian Cemetery Buried Under Waste". *Asbarez*. 17 April 2009.. பார்த்த நாள்: 1 May 2012.

வெளி இணைப்புகள்
---------------

The cemetery Image.
The current condition of cemetery, Image.
Book source
Armenian settlement in India
**குணப்பாடப் பாடல்கள்** தமிழில் உள்ள தொன்மையான பாடல்களாகும். இவை மருத்துவ வழிகாட்டிகளாக விளங்குகின்றன. இதன் பொருளுணர்ந்து கொண்டால் நமக்கு நாமே மருத்துவராகக்கூடச் செயல்படலாம்.

உதாரணப் பாடல்கள்
----------------

### மீன் உணவுகள்

மீன் உணவுகளைப் பொதுவாக அனைவரும் உண்பர். ஆனால் சில மீன்களை சிலர் உண்ணக்கூடாது; எவ்வகையான மீன்களை உண்டால் நோய் போகும் அல்லது நோய் ஏற்படும் என்று இப்பாடல்களில் வகைப்படுத்தப்பட்டுள்ளது. 

|  |  |  |
| --- | --- | --- |
| "| ஆற்றுமீன் தாதுவை உண்டாக்கும்; ஐய வெப்பை
ஊற்றும்; அருசியைவிட்டு ஓட்டும்காண்; - சாற்றும்
கிணற்றுமீன் வாதகுன்மம், கீறுபித்தம், குட்டம்,
பணைத்த பீலிகம்உறும் பார். | "|

|  |  |  |
| --- | --- | --- |
| "| ஓடுமடு மீனால் உலவை பித்தங்கள் அறும்;
தாது மேகம் கபம் மந்தங்கள் உண்டாம்; - ஓதுகுளம்
ஆருமீன் தன்னால் அழற்பிணி, மந்தம் தீரும்;
ஏரிமீன் மேகம்அடும் என். | "|

போன்ற பாடல்கள் ஆற்று மீன், குளத்து மீன், கிணற்று மீனின் பயன்களை நன்கு விளக்குகின்றன.

### கோழிக் கறி

சூடுள்ள கோழிக் கறியின் நன்மை, தீமைகளை விளக்கும் பாடல்:

|  |  |  |
| --- | --- | --- |
| "| கோழி்க் கறிநெருப்பாம், கொள்ளின் மருந்துறம்வங்
கூழை கடுப்புமந்தம், கூறரசம் மாழ்கிப்போம்
நீளுற்றபோகம், நிணக்கிரந்தி பித்தமுண்டாம்,
தூளித்த மெய்இளைக்கும் சொல் | "|
**இந்திரம்மா** (*Indiramma*) என்பது இந்தியாவின் ஆந்திரப் பிரதேச மாநிலத்தில் பொதுமக்களுக்காக அறிமுகப்படுத்தப்பட்ட வீடு கட்டிக் கொடுக்கும் திட்டமாகும். கிராமப்புறப் பகுதிகள் மற்றும் மாதிரி நகராட்சி பகுதிகளில் ஒருங்கிணைந்த புதிய வீடு மேம்பாட்டுத் திட்டம் என்பதன் சுருக்கமே இந்திரம்மா வீடு கட்டும் திட்டமாகும். ஆந்திர மாநிலத்தில் கிராமப்புறங்களில் வாழும் மக்கள் இத்திட்டத்தால் பயனடைவர்.

வரலாறு
------

2006 ஆம் ஆண்டில் ஒய்.எசு. ராசசேகர ரெட்டி ஆந்திராவின் முதல்வராக இருந்தபோது திட்டம் தொடங்கியது. ஆந்திரப் பிரதேச மாநிலத்தை குடிசை இல்லாத மாநிலமாக மாற்றுவதை இத்திட்டம் நோக்கமாகக் கொண்டுள்ளது.

திட்டம்
-------

இந்திரம்மா வீட்டுவசதி என பிரபலமாக அறியப்படும் இத்திட்டத்தின் ஒவ்வொரு அம்சமும் மிகப்பெரியதாகும். மூன்று ஆண்டு காலப்பகுதியில் 60 லட்சம் வீடுகளை கட்டி முடிப்பது திட்டத்தின் இலக்காகும். 2006-07 ஆண்டில் தொடங்கி ஒவ்வொரு ஆண்டும் 5,000 கோடி ரூபாய் செலவில் மூன்று கட்டங்களாக திட்டம் நிறைவேற்றப்படுவதற்கான செயல்திட்டம் வகுக்கப்பட்டது. 
இந்திரம்மா திட்டம் வறுமைக் கோட்டுக்குக் கீழே வாழ்பவர்களுக்கு நிதி வழங்குகிறது. 2013 ஆம் ஆண்டில் இத்திட்டத்திற்கான அரசாங்கத்தின் ஆதரவு கீழ்கண்டவாறு அமைந்திருந்தது. 

திறந்த வகை உயர் சாதியினர் மற்றும் பிற்படுத்தப்பட்டோருக்கு கிராமப்புறங்களில் ரூ. 45,000 முதல் ரூ. 70,000 வரையிலும், நகர்ப்புறங்களில் ரூ. 55,000 முதல் ரூ. 80,000 வரையிலும் நிதி ஒதுக்கீடு செய்யப்படுகிறது. 

பட்டியல் இனத்தாருக்கு நகர்ப்புற மற்றும் கிராமப்புறங்களில் ரூ .1.2 லட்சம் நிதியளிக்கப்படுகிறது.

மேற்கோள்கள்
-----------

1. ↑  "Archive News". *தி இந்து*. 2007-11-01. 2007-11-02 அன்று மூலம் பரணிடப்பட்டது. 2016-12-01 அன்று பார்க்கப்பட்டது. Unknown parameter `|=` ignored (உதவி)
2. ↑  "Indiramma housing scheme enters 2nd phase | Business Line". Thehindubusinessline.com. 2007-09-06. 2016-12-01 அன்று பார்க்கப்பட்டது.
3. ↑  "Archive News". *தி இந்து*. 2009-06-20. 2009-06-24 அன்று மூலம் பரணிடப்பட்டது. 2016-12-01 அன்று பார்க்கப்பட்டது. Unknown parameter `|=` ignored (உதவி)

புற இணைப்புகள்
--------------

* Official site
**ஐதராபாத்து மராக்** அல்லது **மராக்** என்பது ஒரு காரமான இறைச்சி வடிசாறு (soup) ஆகும். இது இந்தியாவின் ஐதராபாத்து நகரத்தில் புழங்கும் ஐதராபாத்து சமையலின் ஒரு பகுதியாகப் பரிமாறப்படுகிறது. இது எலும்புடன் மென்மையான ஆட்டிறைச்சியிலிருந்து சமைக்கப்படுகிறது. இந்த சுவையான வடிசாறு,  ஐதராபாத்து திருமண விருந்துகளில், தொடக்க பானமாக பரிமாறப்படுவது வழக்கமாகிவிட்டது.

தேவையான பொருட்கள்
-----------------

உள்ளூரில் கிடைக்கும் ஆட்டிறைச்சி மற்றும் எலும்பு, வெங்காயம், முந்திரி, தயிர், தேங்காய்த் துருவல், காய்ச்சிய பால், கிரீம், இஞ்சி-பூண்டு விழுது, உப்பு, ஏலக்காய், இலவங்கப்பட்டை, கிராம்பு, கருப்பு மிளகு தூள், பச்சை மிளகாய் ஆகியன ஆகும் .

மேலும் பார்க்கவும்
------------------

* சூப்களின் பட்டியல்

மேற்கோள்கள்
-----------

1. ↑  Bilquis Jehan Khan. "A Song of Hyderabad". thefridaytimes.com. 22 February 2014 அன்று மூலம் பரணிடப்பட்டது. 28 January 2012 அன்று பார்க்கப்பட்டது.

வெளி இணைப்புகள்
---------------

* செய்முறை பரணிடப்பட்டது 2015-06-10 at the வந்தவழி இயந்திரம்
* மராக் செய்முறை பரணிடப்பட்டது 2015-06-10 at the வந்தவழி இயந்திரம்
**திஸ்காசஸ் ஆன் லிவி** ( இத்தாலியம்: *Discorsi sopra la prima deca di Tito Livio*, அதாவது "டிட்டஸ் லீவியசின் முதல் பத்துப் புத்தகங்களைப் பற்றிய ஆராய்ச்சி ") என்பது 16 ஆம் நூற்றாண்டின் முற்பகுதியில் (சி. 1517) *தி பிரின்ஸ்* நூலை எழுதியதற்காக சிறப்பாக அறியப்படும் இத்தாலிய எழுத்தாளரும் அரசியல் கோட்பாட்டாளருமான நிக்கோலோ மாக்கியவெல்லி எழுதிய அரசியல் வரலாறு மற்றும் மெய்யியல் படைப்பாகும். *திஸ்காசஸ் ஆன் லிவி* நூலானது இவர் இறந்த பிறகு 1531 இல் போப்பாண்டவர் அனுமதியுடன் வெளியிடப்பட்டது. 

கி.மு. 293 இல் மூன்றாம் சாம்னைட் போரின் முடிவில் உரோமைக் குடியரசு விரிவாக்கம் தொடர்பான லிவியின் *ஆப் உர்பே கான்டிடாவின்*  முதல் பத்து புத்தகங்களை ஆராய்ந்து எழுதப்பட்டதை இந்த நூலின் பெயர் குறிப்பிட்டுக் காட்டுகிறது. இருப்பினும் இந்த நூலில் சமகால அரசியல் உட்பட பல சகாப்தங்களிலிருந்து கற்றுக்கொள்ளக்கூடியவற்றை மச்சியாவெல்லி விவாதித்துள்ளார். மச்சியாவெல்லி பொதுவாக கடந்தகால வரலாற்றிலிருந்து நிகழ்காலத்திற்கான பயனுள்ள படிப்பினைகளைப் பெறுவதற்கான ஒரு வழியாகவும் பார்த்தார். 

மச்சியாவெல்லி அடிக்கடி ரோமானியர்களையும் பிற பண்டைய மக்களை பற்றியும் தனது சமகாலத்தவர்களுக்கு உயர்வாக போற்றிக் குறிப்பிடுகிறார்.

நூல்
----

இந்த ஆராய்ச்சி நூலுக்கு காரணமாயிருந்தவை லீவி என்ற புகழ்பெற்ற உரோம நூலாசிரியர் எழுதிய நூல்கள் ஆகும். படுவா நகரில் கி.மு. 59-ஆம் ஆண்டில் பிறந்து கி.பி. 17ஆம் ஆண்டுவரை வாழ்ந்த லீவி, அதற்கு முந்திய காலத்து உரோமானிய வரலாற்றி நூற்றி நாற்பத்திரண்டு நூல்களைத் தொகுத்து எழுதியிருக்கிறார். இந்தப் புத்தகங்களில் உரோமானியரின் புகழையும், அற முறையையும் விளக்கக்கூடிய தேசீய வரலாற்றையும் கொண்டுள்ளது. இந்த நூற்றி நாற்பத்தி இரண்டு நூல்களில் முதல் பத்து நூல்களை பற்றி மட்டுமே மாக்கியவெல்லி இதில் ﻿ஆராய்ந்திருக்கிறார்.

மாக்கியவெல்லி எழுதிய நூல்களில் மிகப் பெரியது இதுதான். 1512-ஆம் ஆண்டில் இந்நூலை எழுத ஆரம்பித்து 1522-ஆம் ஆண்டில் எழுதி முடித்தார். இந்த பத்து ஆண்டுகளில் பத்துப் புத்தகங்களைப் பற்றி ஆராய்ச்சி செய்து இந்த நூலை எழுதியுள்ளார். 

மாக்கியவெல்லி இந்த நூலில் உரோமானியரின் ஆட்சிமுறையைப் பல இடங்களில் போற்றுகிறார். தன் காலத்தவர்கள், வரலாறு படிக்காத காரணத்தினால்தான், புகழ் வாய்ந்த முன்னோடிகளான அந்தக் காலத்துப் பேரரசர்கள், பெரியோர் போன்றவர்களின் பாதையைவிட்டு விலகி நடக்கிறார்கள் என்றும், அதனால்தான் பல கேடுகள் ஏற்பட்டனவென்றும் சுட்டிக் காட்டுகின்றார். முற்காலத்துப் பெரிய மனிதர்களின் வழிகளைப் பின்பற்றி நடக்க வேண்டியதன் அவசியத்தை மாக்கியவெல்லி தன்னுடைய இந்த ஆராய்ச்சி நூலில் பெரும்பாலான இடங்களில் சுட்டிக்காட்டுகிறார்.

வெளி இணைப்புகள்
---------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**சிந்தனையாளன் மாக்கியவெல்லி/டிட்டஸ் லீவியசின் முதற் பத்துப் புத்தகங்களைப் பற்றிய ஆராய்ச்சி** |

குறிப்புகள்
-----------

1. ↑  Livy, *Ab urbe condita libri*
2. ↑  நாரா. நாச்சியப்பன் (1993). "சிந்தனையாளன் மாக்கியவெல்லி". *நூல்*. பிரேமா பிரசுரம். pp. 18–22. 14 ஏப்ரல் 2020 அன்று பார்க்கப்பட்டது.
**ஐதராபாத் ஸ்டேட் வங்கி** அல்லது **ஸ்டேட் பேங்க் ஆப் ஐதராபாத்** என்பது இந்தியாவில் செயல்பட்டுவரும் 27 பொதுத்துறை வங்கிகளில் ஒன்றாகும். இவ்வங்கி 1941 ஆம் ஆண்டில், ஐதராபாத்தின் அப்போதைய அரசரான மிர் உஸ்மான் அலி கான் என்பவரால் உருவாக்கப்பட்டது. ஒருங்கிணைந்த இந்தியாவை உருவாக்குவதற்காக 1948 ஆவது ஆண்டில் மேற்கோள்ளப்பட்ட போலோ நடவடிக்கையின் மூலம் ஐதராபாத் மாநிலம் இந்தியாவுடன் ஒருங்கிணைக்கப்பட்ட ஒரு பகுதி ஆனது. 1950ஆம் ஆண்டு சுமார் 50 கிளைகளுடன் ஐதராபாத்தில் மட்டும் செயல்பட்ட இவ்வங்கி, படிப்படியாக மற்ற மாநிலங்களிலும் தொடங்கப்பட்டது. 1956 ஆம் ஆண்டு முதல் பாரத ஸ்டேட் வங்கியின் துணை வங்கியாகச் செயல்பட்டு வருகிறது. இந்த வங்கியின் தலைமை ஐதராபாதில் உள்ளது. இந்திய முழுவதும் 1700 கிளைகளும் 12800 ஊழியர்களும் பணி புரிகின்றனர். தெலுங்கனா மாநிலத்தின் (650 கிளைகள்) தலைமை வங்கியாளராக இந்த வங்கி திகழ்கின்றது.

சேவைகள்
-------

இவ்வங்கி சேமிப்பு கணக்குகள் மட்டுமின்றி, இணைய வழி பரிவர்த்தனைகளும் தனது வாடிக்கையாளர்களுக்கு வழங்கி வருகிறது

ஒன்றிணைப்பு
-----------

2016 ஆம் ஆண்டில், ஐதராபாத் ஸ்டேட் வங்கி உள்ளிட்ட ஐந்து பொதுத்துறை வங்கிகளான பிகானீர் மற்றும் ஜெய்ப்பூர் ஸ்டேட் வங்கி, ஐதராபாத் ஸ்டேட் வங்கி, பாட்டியாலா ஸ்டேட் வங்கி, திருவாங்கூர் ஸ்டேட் வங்கி, மைசூர் ஸ்டேட் வங்கி ஆகிய வங்கிகள், பாரத ஸ்டேட் வங்கியுடன் ஒன்றிணைக்க திட்டமிடப்பட்டது, இதற்கு இந்திய அரசு 2017 பிப்ரவரி 15 ஆம் தேதி ஒப்புதல் அளித்தது. இறுதியாக 2017 மார்ச் 31 அன்று பாரத ஸ்டேட் வங்கியுடன் இணைக்கப்பட்டன.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2007-12-06 அன்று மூலம் பரணிடப்பட்டது. 2015-02-20 அன்று பார்க்கப்பட்டது.
2. ↑  ந. வினோத் குமார் (7 ஆகத்து 2017). "வங்கிகளை இணைக்கலாமா?". *கட்டுரை*. தி இந்து. 7 ஆகத்து 2017 அன்று பார்க்கப்பட்டது.
**மைமனா** (ஆங்கிலம் : Maymana; பாரசீக மொழி / உசுபேகிய மொழி : میمنه) என்பது ஆப்கானித்தான் நாட்டின் நகரமாகும். துருக்மெனிஸ்தான் எல்லைக்கு அருகிலுள்ள வடமேற்கு ஆப்கானித்தானின் பரியாப் மாகாணத்தின் தலைநகரம் ஆகும். இது நாட்டின் தலைநகர் காபூலுக்கு வடமேற்கே சுமார் 400 கிமீ (250 மைல்) தொலைவில் உள்ளது. இந்த நகரம் முர்காப் ஆற்றின் துணை நதியான மைமனா நதியில் அமைந்துள்ளது. மைமனா நகரின் மக்கட் தொகை 2015 ஆம் ஆண்டில் 149,040 ஆக இருந்தது. இந்த நகரம் வடமேற்கு ஆப்கானிஸ்தானின் மிகப்பெரிய நகரங்களில் ஒன்றாகும்.

புவியியல்
---------

முர்காப் ஆற்றின் துணை நதியான மைமனா நதியின் ஆற்றடுக்குத் திட்டில் 877 மீ (2,877 அடி) உயரத்தில் டோர்கெஸ்தான் மலைத்தொடரின் வடக்கு அடிவாரத்தில் மைமனா நகரம் அமைந்துள்ளது. நகரத்திற்கு 50 கி.மீ தெற்கே பேண்ட்-இ துர்கிஸ்தான் ஆற்றிலிருந்து மேமானா நதி கிளைக்கிறது. மைமனா பிராந்தியத்தின் மலைப்பகுதிகள் பொதுவாக பருவகால விவசாய நடவடிக்கைகளுக்கு ஏற்ற வளமான மேல் மண்ணைக் கொண்டுள்ளன.

காலநிலை
-------

கோப்பனின் காலநிலை வகைப்பாட்டின் படி வெப்பமான கோடைகால மத்திய தரைக்கடல் காலநிலையை கொண்டுள்ளது.

மக்கட் தொகை
-----------

19 ஆம் நூற்றாண்டின் குடியேற்றத்தின் மக்கட் தொகை 15,000–18,000 என மதிப்பிடப்பட்டது. இந்த பிராந்தியத்தில் உசுபேகிய மொழி பரவலாக பயன்படுத்தப்படுவதால் இந் நகரம் இது உசுபெக் நகரமாக கருதப்பட்டது. இருப்பினும் வெவ்வேறு இனங்களான தஜிக்குகள், துர்க்மென்கள், பஷ்தூன் மக்கள் மற்றும் பலூச் போன்றவர்கள் வாழ்ந்ததாக ஆவணப்படுத்தப்பட்டுள்ளது. 1958 ஆம் ஆண்டில் சனத் தொகை 30,000 என மதிப்பிடப்பட்டது. 1979 ஆண்டுகளில் இது 38,250 ஆகவும், 1982 ஆண்டுகளில் 56,973 ஆகவும் உயர்ந்தது. இவை உத்தியோகப்பூர்வ கணக்கெடுப்புக்களாக இருக்கவில்லை. 2004 ஆம் ஆண்டில் மைமனாவின் மக்கட் தொகை 75,900 என்று மதிப்பிடப்பட்டது. ஆனால் போதிய சான்றுகள் காணப்படவில்லை. 2015 ஆம் ஆண்டில் ஐ.நா. ஆதரவில் மக்கட் தொகை 149,040 ஆக மதிப்பிடப்பட்டது. மைமனாவின் மொத்த நிலப்பரப்பு 3,461 ஹெக்டேயர்கள் ஆகும். மேலும் இந்த நகரத்தின் மொத்த குடியிருப்புகளின் எண்ணிக்கை 16,560 ஆகும்.

பொருளாதாரம்
-----------

இந்த நகரம் விவசாயப் பகுதியாகும். கெய்சர் ஆற்றில் இருந்து நீர்ப்பாசனம் செய்யப்படுகின்றது. மேலும் நாடோடிகள் கரகுல் ஆடுகளின் வர்த்தகத்தை மேற்கொள்கின்றனர். மைமனா ஆப்கானிஸ்தானில் முக்கியமான கால்நடை மையமாகும். 1970 ஆண்டுகளில் கம்பளி மற்றும் பருத்தி பதப்படுத்தும் தொழில் நகரத்தில் வளர்ந்து வந்தது. இந்த நகரமானது தோல் பொருட்கள், பட்டு, தரைவிரிப்புகள், கோதுமை, பார்லி, முலாம்பழம் மற்றும் திராட்சை ஆகியவற்றிற்கான சந்தையாகும்.

மலைகளால் சூழப்பட்ட ஒரு பள்ளத்தாக்கில் மைமனாவிற்கு மேற்கே 2 மைல் (3.2 கி.மீ) தொலைவில் ஒரு விமான நிலையம் அமைந்துள்ளது.

காபூல், காந்தாரம் , ஹெராத் , மசார்-இ-ஷெரீப் , ஜலாலாபாத் , குந்தூசு மற்றும் காசுனி ஆகிய நகரங்களுக்கு பிறகு மைமனா ஆப்கானித்தானின் எட்டாவது பெரிய நகரமாகும். இந்த நகரத்தில் 2005 ஆம் ஆண்டு பெப்ரவரியில் பெண்கள் நிர்வகிக்கும் சுயாதீன வானொலி நிலையமான ரேடியோ குயாஷ் நிறுவப்பட்டது.

போக்குவரத்து
------------

இந்த நகரத்திற்கு மைமனா விமான நிலையம் சேவை புரிகின்றது. 2014 ஆம் ஆண்டில் இருந்து ஹெறாத்திற்கு நேரடி விமான சேவைகளைக் கொண்டுள்ளது.

சான்றுகள்
---------

1. 1 2  "State of Afghan Cities report 2015 (Volume-I English)". *web.archive.org*. 2015-10-31. Archived from the original on 2015-10-31. 2019-11-16 அன்று பார்க்கப்பட்டது.CS1 maint: unfit url (link)
2. 1 2  "The State of Afghan Cities report 2015".
3. ↑  "2014 East Horizon Airlines". 2018-10-03 அன்று மூலம் பரணிடப்பட்டது.
இந்தியாவில் இமயமலைப் பகுதிகளில் குளிர்கால விளையாட்டுக்கள் எப்போதும் நடக்கக்கூடியவையாகும் . குல்மார்க், காஷ்மீர் மற்றும் மணாலி ஆகிய இடங்களில் பனிச்சறுக்கு போட்டிகள் ஒவ்வொரு குளிர்காலத்திலும் நடைபெறும். ஜம்மு மற்றும் காஷ்மீர், இமாச்சலப் பிரதேசம், உத்தரகாண்ட் (முன்னர் உத்தராஞ்சல்), சிக்கிம் மற்றும் அருணாச்சலப் பிரதேசம் ஆகிய வட மாநிலங்களில் குளிர்கால விளையாட்டுக்கள் மிகவும் இயல்பானவையாகும். பனிச்சறுக்கு, பனி ரக்பி, பனி சைக்கிள் ஓட்டுதல் மற்றும் பனி கால்பந்து ஆகியவை இந்தியாவில் விளையாடப்படும் குளிர்கால விளையாட்டுக்களில் சில. 1998 முதல் குளிர்கால ஒலிம்பிக்கில் இந்தியா லூஜில் பங்கேற்றாலும் பனிச்சறுக்கு விளையாட்டு இந்தியாவில் மிகவும் பிரபலமானது. இந்திய பண்ட்டீ விளையாட்டு கூட்டமைப்பின் தலைமையகம் இமாச்சலப் பிரதேசத்தில் உள்ள மண்டியில் உள்ளது. '''லூஜ் விளையாட்டு''' இங்குள்ள மலைவாசிகளால் '''ரெரி''' எனப்படும் மேம்படுத்தப்பட்ட வடிவத்தில் இன்னும் பெரிய அளவில் இங்கே விளையாடப்படுகிறது.

சர்வதேச குளிர்கால விளையாட்டு போட்டிகளில் (ஆசிய தங்கம் 2011, ஆசிய வெள்ளி 2009, ஆசிய வெண்கலம் 2008 , ஆசிய வெள்ளி (இரட்டையர்) 2005, ஆசிய வெண்கலம் (ஒற்றையர்) 2005) போட்டிகளில் பதக்கங்களை வென்ற ஒரே இந்தியர் சிவ கேசவன் ஆவார். ஆறு ஒலிம்பிக் விளையாட்டுகளில் கலந்து கொண்டுள்ள அவர், தற்போது 134.4 கிமீ/ம என்ற  வேகத்தில் சென்று ஆசிய வேக சாதனையும்  படைத்துள்ளார்.  இந்த சாதனை அவரை ஆசியாவிலேயே அதிவேக மனிதன்  என்ற பெருமைக்கு ஆக்கியது

பனிச்சறுக்கு மலையேறுதல் என்பது பனிச்சறுக்கு விளையாட்டின் மற்றொரு வடிவமாகும், இது பொதுவாக தொலைதூர குளிர் பிரதேச பகுதிகளில் நடத்தப்படுகிறது. பனிச்சறுக்கு வீரர்கள் தேர்வுசெய்யக்கூடிய தொடக்க நிலை மற்றும் இடைநிலை சரிவுகள் உள்ளன. இது ஒரு வகையான வன பனிச்சறுக்கு. தொலைதூர குளிர் பிரதேச பகுதிகளில்இது நடைபெறுவதால் '''பேக் கன்ட்ரி ஸ்கீயிங்''' என்றும் அழைக்கப்படுகிறது. இது காஷ்மீரில் 1979 ஆம் ஆண்டில் அறிமுகப்படுத்தப்பட்டது, இரண்டு உள்ளூர் பனிச்சறுக்கு வீரர்களான முஹம்மது யூசுப் மற்றும் மெஹ்ராஜ் தின் ஆகியோர் லிடர் பள்ளத்தாக்குக்கு ஸ்கை-டூரிங் பயணத்தை மேற்கொண்டனர். 1984 ஆம் ஆண்டில் முஹம்மது யூசுஃப் தலைமையிலான 10 சறுக்கு வீரர்கள் அடங்கிய குழு, லிடர் பள்ளத்தாக்கிலிருந்து சிந்து பள்ளத்தாக்குக்கு சன்மௌஸ் கணவாய் வழியாக ஒரு பயணத்தை மேற்கொண்டது. அது இன்னும் சாதனையாகவே உள்ளது. இப்படியாக பயணங்களாக ஆரம்பிக்கப்பட்ட இந்த  பனிச்சறுக்கு மலையேறுதல்  விளையாட்டு காலப்போக்கில் ஒரு போட்டிபோடும்  விளையாட்டாக மாறிவிட்டது. இத்தகைய விளையாட்டுக்கான சாம்பியன்ஷிப் போட்டிகள் ஐரோப்பாவில் தொடர்ந்து நடத்தப்படுகின்றன.

மேற்கோள்கள்
-----------

1. ↑  "Luge Result Men's Singles". *Olympic.org*. 11 February 2018.
2. ↑  "OLYMPICS: NAGANO 1998; Teen-Age Luger Carries All of India". *New York Times*. 3 February 1998.
3. ↑  Bhatt, Gaurav (14 January 2018). "Shiva Keshavan: India's lion in winter". *இந்தியன் எக்சுபிரசு* (Noida, Uttar Pradesh, India). .
4. ↑  Sasi, Vimala Ko (2007-03-28). "Sports tourism in India" (in en). *Journal of Sport Tourism* **2** (2): 5–8. doi:10.1080/10295399508718563. .
**மையநாடு** (*Mayyanad*) என்பது இந்தியாவின், கேரள மாநிலத்தில் கொல்லம் மாவட்டத்தில் உள்ள ஒரு சிற்றூர் ஆகும். 

மையநாடானது கொல்லம் மாவட்டத்தின் தென்மேற்கு புறநகர்ப்பகுதியில், கொல்லம் நகரத்தின் மையத்திலிருந்து 10 கிலோமீட்டர் (6.2 மைல்) தெற்கிலும், பரவூர் நகரத்துக்கு வடக்கே 6 கிலோமீட்டர் (3.7 மைல்) தொலைவிலும் அமைந்துள்ளது. மையநாட்டுக்கு கொல்லம் நகரத்திலிருந்தும், கோட்டயம் நகரத்திலிருந்தும் அவ்வப்போது பேருந்துகள் செல்கின்றன. இங்கு கொல்லம் மற்றும் திருவனந்தபுரத்திலிருந்து செல்லும் உள்ளூர் தொடருந்துகள் மூலமாகவும் செல்லலாம். மையநாட்டையும், பரவூரையும் இணைக்கும் பாலமானது 2012 இல் கட்டி முடிக்கப்பட்டது, இதனால் மையநாட்டிலிருந்து கொல்லம் நகரத்திற்கு மேற்கொள்ளும் பயணத்தை எளிதாக்கியுள்ளது.

அமைவிடம்
--------

மையநாடு பரவூர் ஏரியின் கரையில் அமைந்துள்ளது மேலும் இது மீன்பிடிக்காக குறிப்பிடப்பட்ட அளவு அரபிக் கடல் கடற்கரையையும் கொண்டுள்ளது. கொல்லம் மாவட்டத்தின் முக்கிய தொடருந்து நிலையங்களில் மையநாடு தொடருந்து நிலையம் ஒன்றாகும். மையநாடு கடற்கரைக்கு ஒரு சிறப்பாக, ஏரியும் கடலும் ஒன்றிணைக்கும் இடமாக உள்ளது. இது பார்க்க மிகவும் அழகாக இருக்கும். அந்த பகுதியின் வானிலை காரணமாக இரவில் பார்க்கும் காட்சி அற்புதமான அனுபவம்.

அடையாளங்கள்
-----------

மையநாட்டில் உமயநல்லூர் ஸ்ரீ பாலசுப்பிரமணிய சுவாமி கோயில் மற்றும் மாசற்ற கருத்தாக்க தேவாலயம் உட்பட பல கோயில்கள், தேவாலயங்கள், பள்ளிவசால்கள் அமைந்துள்ளன. கடலுடன் ஏரி கலக்கும் இந்த இடமானது சுற்றுலா பயணிகளை ஈர்ப்பதாக உளது. அதே நேரத்தில் நீண்ட மணல் பரப்பைக் கொண்ட இயற்கை கடற்கரைகளானது நீச்சலுக்கு ஏற்றவை.

குறிப்புகள்
-----------

1. ↑  Registrar General & Census Commissioner, India. "Census of India : Villages with population 5000 & above". 8 December 2008 அன்று மூலம் பரணிடப்பட்டது. 10 December 2008 அன்று பார்க்கப்பட்டது.
திவாகர முனிவர் அருளிய சேந்தன் திவாகர நிகண்டு
**திவாகர நிகண்டு** என்னும் நிகண்டு நூல் கி.பி. 6 -ஆம் நூற்றாண்டில் வாழ்ந்த திவாகர முனிவர் என்ற சமண முனிவரால் இயற்றப்பட்டது. இந்த நிகண்டினை இயற்றியவர் தொடர்பாகவும், அவரின் சமயம் தொடர்பாகவும், அஃது இயற்றப்பட்ட காலம் தொடர்பாகவும் முரண்பட்ட கருத்துகளே ஆய்வாளர்கள் மத்தியில் இருந்து வருகிறது. அக்காலத்தில் இருந்த சேந்தன் என்னும் அரசனால் வேண்டப்பட்டு திவாகர முனிவர் இந்நுலை இயற்றியதால் **சேந்தன் திவாகரம்** என்றும் இந்நூல் அழைக்கப்படுகின்றது. இந்நூல் *ஆதி திவாகரம்* என்னும் நூலைத் தழுவி எழுதியதாகக் கருதப்படுகின்றது.

இந்நூல் 12 பிரிவுகளைக் கொண்டது. இதில் 2180 நூற்பாக்களால் 9500 சொற்களுக்கு விளக்கம் தரப்பட்டுளது. ஒவ்வொரு தொகுதியும், ஒரு பாட்டூடாகவே முற்றுப்பெறுகிறது. இந்நூலின் சிறப்புகளில் ஒன்று, இதில் பலபொருள் தரும் 384 சொற்கள் உள்ளன. மேலும் இந்நூலில் பெரும்பாலும் சங்க கால இலக்கிய சொற்கள் மிகுதியாகவும், பிற்கால சொற்கள் குறைவாகவும் பயன்படுத்தப்பட்டுள்ளன. தமிழில் இன்றுள்ள நிகண்டுகளில் இதுவே காலத்தால் முந்தியது.

**Page Module:Hatnote/styles.css has no content.**

சேந்தன் திவாகர நூலின் இரண்டு பகுதிகள் விரிவாகத் தொகுக்கப்பட்டு சொல் (பொருள், நிகண்டு-வழி) தொகுப்புப் பக்கத்தில் சுட்டப்பபட்டுத் தனித்தனி இரண்டு கட்டுரைகளாகத் தரப்பட்டுள்ளன.
இந்நூல் 12 தொகுதிகளைக் கொண்டது. கே. எஸ். ஸ்ரீநிவாசபிள்ளையும், பேராசிரியர் எஸ். வையாபுரி பிள்ளையும் இப்பாட்டுகளில் சிலவற்றைத் தமது நூல்களில் குறிப்பிட்டுள்ளபோதும், அவற்றை அறிவியல் ரீதியாக ஆராய்ந்து எதனையும் கூறவில்லை. இவர்களின் பின்னர்த் தமிழ் இலக்கியங்களை ஆராய்ந்து நூல்களையும், கட்டுரைகளையும் எழுதியவர்கள், இன்றுவரை இந்தப்பாட்டுகள் அனைத்தையும் முழுமையாக ஆராய்ந்து ஆய்வுக்கட்டுரைகளை எழுதவில்லை. 

இந்த நிகண்டினை இயற்றியவர் ‘சைவன்‘ என ஒருசாராரும், ஆனால் பெரும்பான்மையான ஆய்வாளர்கள் ‘ஜைனன்‘ எனவும் கூறுவர். பேராசிரியர் வையாபுரி பிள்ளை இது பற்றித் தனது "History of Tamil Language and Literature" என்ற நூலின் பக்கம் - 164-இல் "The earliest Nighandu (lexicon) in Tamil, Divakaram, is a Jain work. Forgetting this, Saivaite scribes and editors have placed Siva's name at the beginning of the first section in contravention of Jain practice" எனக் கூறியுள்ளார்.

‘சேந்தன் திவாகரம்’ என்ற நிகண்டானது, சென்னைக் கல்விச் சங்கத்துத் தாண்டவராய முதலியாரால் பதிப்பிக்கப்பட்ட பத்துத் தொகுதிகளின் மூலத்தையும், சென்னைக் கல்விச் சங்கத்து வித்துவான்களால் பதிப்பிக்கப்பட்ட மிகுதி இரண்டு மூலத்தையும் இணைத்து, 1923-ஆம் ஆண்டில், முதன்முதலாக, அச்சு வடிவில் முழுமையான நூலாக வெளியிடப்பட்டிருந்தது. பின்னர், அது 1958-ஆம் ஆண்டில் சைவ சித்தாந்த நூற்பதிப்புக் கழகத்தினால் வெளியிடப்பட்டிருந்தது.

திவாகரத்தின் 12 பிரிவுகள்
-------------------------

1. தெய்வப்பெயர் தொகுதி
2. மக்கட் பெயர் தொகுதி
3. விலங்குப் பெயர் தொகுதி
4. மரப் பெயர் தொகுதி
5. இடப் பெயர் தொகுதி
6. பல்பொருள் பெயர்த்தொகுதி
7. செயற்கைப் பெயர் தொகுதி
8. பண்புப் பெயர் தொகுதி
9. செயல் பற்றிய பெயர்த் கொகுதி
10. ஒலி பற்றிய பெயர்த் தொகுதி
11. ஒருசொல் பலபொருள் பெயர்த்தொகுதி
12. பல்பொருள் ஒரு பெயர்த்தொகுதி

மேற்கோள்கள்
-----------

1. ↑
2. ↑  சோ.இலக்குவன், *கழகப் பைந்தமிழ் இலக்கிய வரலாறு*, சைவ சித்தாந்த நூற்பதிப்புக் கழகம், டி.டி.கே சாலை, சென்னை-18, 2001
3. ↑  5.4.1 திவாகர நிகண்டு

வெளி இணைப்புகள்
---------------

* தமிழில் ஆதி நிகண்டு திவாகரம்

இதையும் பார்க்கவும்
-------------------

* செழியன் சேந்தன்
* சேந்தன் (சங்ககாலம்)
கணிதத்தில் ஒரு **மையப்படுத்தப்பட்ட கனசதுர எண்** அல்லது **மையப்படுத்தப்பட்ட கன எண்** (*centered cube number*) என்பது மையப்படுத்தப்பட்ட வடிவ எண்களில் ஒரு வகையாகும். ஒரு புள்ளியை மையமாகக்கொண்டு அதைச்சுற்றி மற்ற புள்ளிகளை கனசதுர அடுக்குகளாக அடுக்கக்கூடிய மொத்தப் புள்ளிகளின் எண்ணிக்கை ஒரு மையப்படுத்தப்பட்ட கனசதுர எண்ணாகும். *n* -ஆம் மையப்படுத்தப்பட்ட கனசதுர எண்:

{\displaystyle C\_{n}=n^{3}+(n-1)^{3}=(2n-1)(n^{2}-n+1).\,}
முதல் மையப்படுத்தப்பட்ட கனசதுர எண்கள் சில:

1 , 9 , 35 , 91 , 189 , 341, 559, 855, 1241, 1729 , 2331, 3059, 3925, 4941, 6119, 7471, 9009, 10745, 12691, 14859, 17261, 19909, 22815, 25991, 29449, 33201, 37259, 41635, 46341, 51389, 56791, 62559, 68705, 75241, 82179, 89531, 97309, 105525. (OEIS-இல் வரிசை A005898)

{\displaystyle C\_{n},} *n* ஆம் மையப்படுத்தப்பட்ட கனசதுர எண், {\displaystyle P\_{n},} *n* ஆம் சதுர பிரமிடு எண் எனில்:

{\displaystyle C\_{n}=P\_{n}+4P\_{n-1}+P\_{n-2}.}
மையப்படுத்தப்பட்ட கனசதுர எண்களின் பிறப்பிக்கும் சார்பு:

{\displaystyle {\frac {x(x^{3}+5x2+5x+1}{(x-1)^{4}}}=x+9x^{2}+35x^{3}+91x^{4}+.....\,}

அணுக்களின் ஓடுகளின் மாதிரியமைப்புகளில் மையப்படுத்தப்பட்ட கனசதுர எண்கள் பயன்படுகின்றன.

மேற்கோள்கள்
-----------

* Weisstein, Eric W. Cube Number.html "Centered Cube Number", *MathWorld*.

| * பா
* உ
* தொ
வடிவ எண்கள் |
| --- |
| ஈரளவு வெளி | 

|  |  |
| --- | --- |
| மையப்படுத்தப்பட்டவை | 
* மையப்படுத்தப்பட்ட முக்கோண எண்கள்
* மையப்படுத்தப்பட்ட வர்க்க எண்கள்
* மையப்படுத்தப்பட்ட ஐங்கோண எண்கள்
* மையப்படுத்தப்பட்ட அறுகோண எண்கள்
* மையப்படுத்தப்பட்ட எழுகோண எண்கள்
* மையப்படுத்தப்பட்ட எண்கோண எண்கள்
* மையப்படுத்தப்பட்ட நவகோண எண்கள்
* மையப்படுத்தப்பட்ட தசகோண எண்கள்
* Star numberகள்

 |
| மையப்படுத்தப்படாதவை | 
* முக்கோண எண்கள்
* வர்க்கம் (கணிதம்)s
* ஐங்கோண எண்கள்
* அறுகோண எண்கள்
* எழுகோண எண்கள்
* எண்கோண எண்கள்
* நவகோண எண்கள்
* தசகோண எண்கள்
* Dodecagonal numberகள்

 |

 |
| முப்பரிமாண வெளி | 

|  |  |
| --- | --- |
| மையப்படுத்தப்பட்டவை | 
* Centered tetrahedral numbers
* மையப்படுத்தப்பட்ட கனசதுர எண்s
* Centered octahedral numbers
* Centered dodecahedral numbers
* Centered icosahedral numbers

 |
| மையப்படுத்தப்படாதவை | 
* நான்முக எண்கள்
* கன எண்கள்
* எண்முக எண்கள்
* Dodecahedral numbers
* Icosahedral numbers
* Stella octangula numbers

 |
| பிரமிடு எண் | 
* சதுர பிரமிடு எண்கள்
* ஐங்கோண பிரமிடு எண்கள்
* அறுகோண பிரமிடு எண்கள்
* எழுகோண பிரமிடு எண்கள்

 |

 |
| நாற்பரிமான வெளி | 

|  |  |
| --- | --- |
| மையப்படுத்தப்படாதவை | 
* Pentatope numbers
* வர்க்கப்படுத்தப்பட்ட முக்கோண எண்கள்
* Tesseractic numbers

 |

 |
| உயர் பரிமான வெளிகள் | 

|  |  |
| --- | --- |
| மையப்படுத்தப்படாதவை | 
* 5-hypercube numbers
* 6-hypercube numbers
* 7-hypercube numbers
* 8-hypercube numbers

 |

 |
**திவ்யதர்சினி** (Divyadarshini) தமிழ்நாட்டைச் சேர்ந்த தொலைக்காட்சி நிகழ்ச்சித் தொகுப்பாளினி இவர் சில தமிழ்த் திரைப்படங்களிலும் சிறிய கதாபாத்திரங்களில் நடித்துள்ளார். அண்ணா ஆதர்ஷ் கல்லூரியில் இளங்கலை, முதுகலைப் படித்தவர். தற்போது அங்கேயே எம்.ஃபில். படிப்பை முடித்துவிட்டு பேராசிரியராக பணியாற்றி வருகிறார். இவர் டிடி என்று பெரும்பாலும் அழைக்கப்படுகிறார்.

தொகுப்பாளினி
------------

திவ்யதர்சினி நகைச்சுவையான, துள்ளலான பேச்சினால் அறியப்பட்டவர். இவர் ஐந்தாம் வகுப்பு படிக்கும்போதே சன் தொலைக்காட்சியில் சிறுவர் நிகழ்ச்சியின் தொகுப்பாளராகச் சின்னத்திரைக்கு அறிமுகமானவர். அதன்பிறகு விஜய் தொலைக்காட்சியில் **ஜோடி நம்பர் 1**, **சூப்பர் சிங்கர்**, **பாய்ஸ் vs கேர்ல்ஸ்**, **ஹோம் ஸ்வீட் ஹோம்** மற்றும் **சூப்பர் சிங்கர் டி20** போன்ற நிகழ்ச்சிகளில் தொகுப்பாளராக பணியாற்றினார். இவர் தற்பொழுது **ஜோடி சீசன் 7** மற்றும் **காபி வித் டிடி** நிகழ்ச்சியினைத் தொகுத்து வழங்கி வருகிறார். இவருக்குச் சிறந்த தொகுப்பாளினி என்ற விருதை ஜனவரி, 2013 இல் விகடன் வழங்கியது.

தனிப்பட்ட வாழ்க்கை
------------------

திவ்ய தர்ஷினி K. நீலகண்டனிற்கும் N. ஸ்ரீலதா விற்கும் 17 பிப்ரவரி 1985 அன்று ஒரு தமிழ் குடும்பத்தில் பிறந்தார். இவரது சகோதரியான பிரியதர்ஷினியும் தொகுப்பாளினி ஆவார். இவரின் தம்பி விமானஓட்டி ஆகவும் உள்ளார்.

2014 இல் இவருக்கும் தனது நீண்டகால நண்பரான ஸ்ரீகாந்த் ரவிச்சந்திரனிற்கும்
திருமணம் நடைபெற்றது.
2017 இல் இவர்கள் பிரிந்து விவாகரத்து பெற்றனர்.

மேற்கோள்கள்
-----------

1. ↑  Penchant for the past பரணிடப்பட்டது 2004-10-31 at the வந்தவழி இயந்திரம். The Hindu (2004-05-29). Retrieved on 2014-01-01.
2. ↑  "DD as Professor". chennaionline.com. Oct 03, 2013. 10 January 2014 அன்று பார்க்கப்பட்டது. Check date values in: `|date=` (உதவி)

வெளி இணைப்புகள்
---------------

* ஐ.எம்.டி.பி இணையத்தளத்தில் திவ்யதர்சினி
* டுவிட்டரில் திவ்யதர்சினி Edit this at Wikidata
**கணபதிபுலே** (ஆங்கிலத்தில்; Ganapatipulé மராத்தியில்: गणपतीपुळे) என்பது மகாராட்டிர மாநிலம், இரத்தினகிரி மாவட்டத்தில், கொங்கணி கடற்கரையில் உள்ள ஊர். ரத்னகிரியைச் சுற்றிலும் அழகான ஆலயங்கள் உள்ளன. இவற்றில் ஒன்றுதான் கணபதிபுலேயில் அமைந்திருக்கும் விநாயகர் கோயில். இத்தலம் அஷ்ட விநாயகர்களில் ஐந்தாவதாக உள்ளது.

அமைவிடம்
--------

இது பசுமையான குன்றின் அடிவாரத்தில், கடற்கரையில் அமைந்துள்ளது. இது 300 வீடுகள் அடங்கிய கிராமமாகும். இங்குள்ள கணபதி கோயில் சிவப்பு-வெள்ளை நிறத்தில் உள்ளது

கோயில்
------

கணபதி கோயில்
பழைமையான இந்தக் கோயில், பேஷ்வாக்கள் காலத்திலிருந்தே உள்ளது. இக்கோயிலில் உள்ள பிள்ளையார் சுயம்பு என்று கூறப்படுகிறது. கருவறை செங்கல்லாலும், சுண்ணாம்பாலும் கட்டப்பட்டது. பக்கதர்கள் தரிசிக்கும் கூடமானது கொங்கணி பாணியில் ஆனது. இக்கோயிலுக்கு பின்னுள்ள மலையைப் பிள்ளையாரின் சொரூபமமாகப் பக்தர்கள் கருதி மலையை வலம்வருகின்றனர்.

மரபு வரலாறு
-----------

முகலாயர் ஆண்ட ஆண்ட காலத்தில், இப்போது கோயிலுள்ள இடத்தில் தாழை வனம் இருந்தது. அங்கே பிடே என்றொரு அந்தணர் இருந்தார். ஒரு சமயம் அவருக்கு வாழ்க்கையில் இக்கட்டான நிலை வந்தது. அந்த வனத்திலேயே உண்ணாமல், தன் துயர் தீரப் பிள்ளையாரை நோக்கித் தவம் இருந்தார். பிள்ளையாரும் அவர் கனவில் தோன்றி, *இந்த மலையே என் நிகர ரூபம் (அரூபம்), நீ உன்னுடைய பூசைகளை நடத்து உன்னுடைய குறைகள் தன்னாலேயே மறையும்* என்றதாகவும், பசு ஒன்று பால் கொடுக்காமல் தற்போது கணபதி சிலை இருக்கும் இடத்தில் வந்து பால் சொரிவது தெரியவந்ததாகவம், இடையன் இந்த அதிசயத்தைக் கூற, அவ்விடத்தில் சுத்த‍ம் செய்ய, கனவில் கண்ட பிள்ளையாரின் சிலை அங்கு இருப்பதைக் கண்டு அங்கே கோயில் கட்டி வழிபட ஆரம்பித்ததாகக் கதை நிலவுகிறது.

கடற்கரை
-------

கணபதிபுலே கடற்கரையில் சூரிய அஸ்தமனம்
இங்கு அழகான கடற்கரை உள்ளது. இங்குச் சூரிய உதயமாவதும் மறைவதையும் காணப் பயணிகள் மிகவும் விரும்புவர்.

உசாத்துணை
---------

* மலையின் உருவில் கணபதி, தி இந்து (தமிழ்), ஆனந்த ஜோதி இணைப்பு, 22. சனவரி 2015.
**நல்லிச்சேரி பிரசன்ன இராஜகோபாலசுவாமி கோயில்** தமிழ்நாட்டில் தஞ்சாவூர் மாவட்டம், நல்லிச்சேரி என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் இராஜகோபாலசுவாமி, ருக்மணி, சத்யபாமா சன்னதிகளும், ஆஞ்சநேயர், செங்கமலத்தாயார், சக்கரத்தாழ்வார், ஆண்டாள், ஜெகத்ரட்சகர் உபசன்னதிகளும் உள்ளன. இக்கோயிலில் மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. புரட்டாசி மாதம் புரட்டாதிச் சனி,ஹனுமன் ஜெயந்தி,வைகுண்ட ஏகாதசி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பி. வி. இந்திரேசன்** என்பவர் (Pavaguda V. Indiresan 1928-2012) இந்தியாவைச் சேர்ந்த பொறியாளர் கல்வியாளர் மற்றும் நிருவாகி. சென்னை இந்தியத் தொழில் நுட்பக் கழகத்தின் இயக்குநராக இருந்தார். தில்லியில் உள்ள இந்தியத் தொழில் நுட்பக் கழகத்திலும் பேராசிரியராக இருந்தார்.

மின்னணுவியல் மற்றும் தொலைத் தொடர்பு பொறியாளர்கள் நிறுவனத்தின் தலைவராகவும் இந்தியத் தேசிய பொறியியல் அகாதமியின் தலைவராகவும் இருந்தார்.

இந்திய அறிவியல் நிறுவனத்தில் பட்டம் பெற்ற இந்திரேசன் பர்மிங்காம் பல்கலைக் கழகத்தில் ஆய்வுப் பட்டம் பெற்றார்.
படிப்பு முடிந்து ரூர்கி பல்கலைக்கழகத்தில் ஆசிரியராகத் தம் பணியைத் தொடங்கினார்.

இந்திய நகரங்களில் நிலவி வரும் நெருக்கடியைத் தவிர்ப்பதற்கு இந்நகரங்களில் உள்ள வசதி வாய்ப்புகளை சிற்றூர்களுக்குக் கொண்டு செல்ல வேண்டும் என்னும் நோக்கத்துடன் புரா என்கிற பெயரில் ஓர் அமைப்பைத் தொடங்கினார்.

கல்வி சமூகம் மற்றும் பொருளாதாரம் போன்ற துறைகள் சார்ந்த கட்டுரைகளை சில ஆங்கில இதழ்களில் எழுதி வந்தார்.

பெற்ற விருதுகள்
---------------

* பத்ம பூசண் விருது

* அமெரிக்க மற்றும் மின்னணு மற்றும் மின்சாரப் பொறியாளர்கள் நிறுவனம் வழங்கிய மதிப்புறு உறுப்பினர் விருது.

* கருநாடக தொழில் நுட்ப பல்கலைக்கழக மதிப்புறு முனைவர் பட்டம்.

உசாத்துணை
---------

1. ↑
2. ↑
**தர்மசபை (Dharma Sabha)** என்பது 1829 இல் கொல்கத்தாவில் இராதாகாந்தா தேவ் அவர்களால் உருவாக்கப்பட்டது. இராசாராம் மோகன் ராய் மற்றும் ஹென்றி டெரோசியோ போன்றவர்கள் தலைமையில் நடந்து வரும் சமூக சீர்திருத்த இயக்கங்களை எதிர்ப்பதற்காக இந்த அமைப்பு முக்கியமாக நிறுவப்பட்டது. இன்னும் குறிப்பாக, இந்த அமைப்பை உருவாக்குவதற்கான உந்துதல் காலனித்துவ பிரிட்டிசு ஆட்சியால் இயற்றப்பட்ட ஒரு புதிய சட்டத்திலிருந்து வந்தது. இது நாட்டில் உடன் கட்டை ஏறும் நடைமுறைக்கு தடை விதித்தது; புதிய சங்கத்தின் கவனம், இந்து சமூகத்தின் சில பிரிவுகளால் பழங்குடி மக்களின் மத விவகாரங்களில் ஆங்கிலேயர்கள் ஊடுருவியதாகக் கருதப்பட்ட சட்டத்தை முறியடிப்பதாகும்.  இந்து மத விவகாரங்களில் தலையிடாத மூன்றாம் ஜார்ஜ் அளித்த உறுதிமொழியை எதிர்த்து தர்மசபை பிரிட்டிசுச் சங்கத்தில் வில்லியம் பெண்டிங்கு பிரபுவால் தடை விதிக்கப்பட்டதை எதிர்த்து மேல்முறையீடு செய்தது. இருப்பினும் அங்கு மேல்முறையீடு நிராகரிக்கப்பட்டது. மேலும் உடன்கட்டை ஏறுவது மீதான தடை 1832இல் உறுதி செய்யப்பட்டது.  

1856 இந்து விதவை மறுமணம் சட்டத்திற்கு எதிராக தர்மசபை பிரச்சாரம் செய்தது. இந்த திட்டத்திற்கு எதிராக கிட்டத்தட்ட நான்கு மடங்கு கையொப்பங்களுடன் ஒரு மனுவை ஈசுவர சந்திர வித்யாசாகர் சமர்ப்பித்தார். இருப்பினும்  டல்ஹெளசி பிரபு தனிப்பட்ட முறையில் இந்த மசோதாவை இறுதி செய்தாலும், அது இந்து பழக்க வழக்கங்களை அப்பட்டமாக மீறுவதாகக் கருதப்பட்டது. அது அப்போது நடைமுறையில் இருந்தது, அது கானிங் பிரபுவால் நிறைவேற்றப்பட்டது. 

இந்த அமைப்பு விரைவில் 'இந்து வாழ்க்கை முறை அல்லது கலாச்சாரத்தை பாதுகாக்கும் சமுதாயமாக' உருவெடுத்தது.

குறிப்புகள்
-----------

1. ↑  Ahmed, A.S (1976). *Social ideas and social change in Bengal, 1818-1835*. Ṛddhi..
2. ↑  S. Muthiah (2008). *Madras, Chennai: A 400-year Record of the First City of Modern India*. Palaniappa Brothers. பக். 484–. பன்னாட்டுத் தரப்புத்தக எண்:978-81-8379-468-8.
3. ↑  Crispin Bates. *Mutiny at the Margins: New Perspectives on the Indian Uprising of 1857: Volume I: Anticipations and Experiences in the Locality*. SAGE Publications. பக். 48–. பன்னாட்டுத் தரப்புத்தக எண்:978-81-321-1336-2.
4. ↑  H. R. Ghosal (1957). "THE REVOLUTION BEHIND THE REVOLT (A comparative study of the causes of the 1857 uprising)". *Proceedings of the Indian History Congress* **20**: 293–305.
5. ↑  Belkacem Belmekki (2008). "A Wind of Change: The New British Colonial Policy in Post-Revolt India". *AEDEAN: Asociación Española de Estudios Anglo-americanos* **2** (2): 111–124.
6. ↑  Kopf, D (1969). *British Orientalism and the Bengal Renaissance: The Dynamics of Indian Modernization, 1773-1835*. University of California Press.. .
**சேவா இனக்குழு** நடு/தெற்கு ஆப்பிரிக்கப் பகுதியைச் சேர்ந்த ஒரு மக்கள் இனம். இவர்கள் தம்மைச் சூழவுள்ள இனக்குழுக்களோடு நெருங்கிய தொடர்பு கொண்டவர்கள். சிறப்பாக, தும்புக்கா இனக்குழுவுடனும், நிசெங்கா இனக்குழுவுடனும் இவர்களுக்கு நெருங்கிய உறவு உண்டு. வரலாற்று அடிப்படையில் பெம்பா இனக்குழுவினருடனும் இவர்களுக்கு உறவுண்டு. இவ்விரு இனத்தவரினதும் மூலம் காங்கோ சனநாயகக் குடியரசு ஆகும். நிசெங்கா, தும்புக்கா ஆகிய இன மக்களுடையத்தைப் போலவே சேவா இனக்குழுவினருடைய நிலப் பகுதிகளில் பெரும்பகுதி நிகோனி இனத்தவரின் செல்வாக்கின் கீழ் உள்ளது. *சேவா* என்னும் பெயருக்கு மாற்றாக *நியஞ்சா* என்னும் பெயரும் இவ்வினக் குழுவினருக்கு வழங்கி வருகிறது. இவர்கள் சிச்சேவா என்னும் மொழியைப் பேசுகிறார்கள். தும்புக்கா, செங்கா, நிசெங்கா மாங்காஞ்சா ஆகிய இன மக்களைப் போலவே சேவா இனக்குழுவினரும் பண்டைக்கால மராவி (மலாவி) மக்களில் எஞ்சிய பிரிவினர் ஆவர்.

சேவா இனத்தவரில் இரண்டு பெரிய குலங்கள் உள்ளன. அவை பிகிரி, பண்டா என்பன. பிகிரி குலத்தவர் அரசர்களுடனும், உயர் குடியினருடனும் தொடர்பு கொண்டவர்கள். *பண்டா* குலம் நோய் தீர்ப்போர், மத குருக்கள் போன்றோரை உள்ளடக்கியது.

இவற்றையும் பார்க்கவும்
----------------------

* ஆப்பிரிக்காவில் உள்ள இனக்குழுக்கள்
**பி. வி. ஆச்சார்யா** (BV Acharya) நாட்டின் மூத்த, முதன்மையான வழக்கறிஞர்களில் ஒருவர். இவரது சொந்த ஊர் கர்நாடக மாநிலம் உடுப்பி அருகில் உள்ள ஒரு சிற்றூர் ஆகும்.
1953ஆம் ஆண்டு சென்னைக்கு வந்து சட்டப்படிப்பு படித்தவர். பெங்களூரில் நடந்த ஜெயலலிதாவின் சொத்துக்குவிப்பு வழக்கில்,2005இல் அரசு வழக்கறிஞராக நியமிக்கப் பட்டு, அரசு தரப்பில் வாதாடினார். 2012, ஆகத்ட்டில், அரசு வழக்கறிஞர் ஆச்சார்யாவுக்கு, மாநில அட்வகேட் ஜெனரல் பதவியைக் கர்நாடக மாநில அரசு அளித்தது. இவ்வழக்கின் முதல் சிறப்பு வழக்கறிஞர் ஆச்சாரியா 2012, ஆகத்து அன்று பதவி விலகியதை அடுத்து பவானி சிங் சிறப்பு வழக்கறிஞரானார். தன் பதவி விலகலுக்கு அப்போதைய கருநாடக பாசக அரசு தான் காரணம் என்று குற்றஞ்சாட்டினார். எதிர்காலத்தில் அதிமுகவுடன் பாசக அரசியல் உறவுக்க் கொள்வதற்காக பாசக அரசு அவ்வாறு நடந்து கொண்டதாக்க் கூறினார்.

சுயசரிதை
--------

இவர்தன் தன்வரலாறை *ஆல் பிரம் மெமரி* என்ற பெயரில் எழுதியுள்ளார். இதில் தனது வழக்கறிஞர் தொழிலில் ஏற்பட்ட அனுபவங்களையும், ஜெயலலிதா சொத்துக்குவிப்பு வழக்கின் போது ஏற்பட்ட நெருக்கடிகளையும் விவரித்துள்ளார்.

வகித்த பதவிகள்
--------------

* ஐந்துமுறை அட்வகேட் ஜெனரல்
* பார் கவுன்சில் தலைவர்
* இந்திய சட்ட ஆணைய உறுப்பினர்

குறிப்புகள்
-----------

1. ↑
2. ↑
3. ↑  தி இந்து தமிழ் 30.11.2014 பி.வி. ஆச்சார்யா சிறப்புப் பேட்டி
**சிங்கிலிப்பட்டி** (*Singilipatti*) என்பது இந்தியாவின், தமிழ்நாட்டின், நாமக்கல் மாவட்டத்தில் உட்பட்ட ஒரு சிற்றூர் ஆகும். இந்த ஊரானது மாவட்ட தலைநகரான நாமக்கல்லில் இருந்து மூன்று கி.மீ. தெற்கிலும், மாநிலத் தலைநகரான சென்னையிலிருந்து 357 கி.மீ. தொலைவிலும் உள்ளது.

விளக்கம்
--------

நாமக்கல்- திருசெங்கோடு சாலையில் உள்ள இந்த ஊரில் 500 க்கும் மேற்பட்ட குடியிருப்புகளும், 5000 க்கும் மேற்பட்ட மக்களும் வசித்து வருகின்றனர். இந்த ஊரில் கடந்த 100 ஆண்டுகளுக்கும் மேலாக பொங்கல் விழாவை கொண்டாடுவதில்லை. 100 ஆண்டுகளுக்கு முன் இந்த ஊர் மக்கள் ஒன்றி திரண்டு கோயிலில் பொங்கல் வைத்து வழிபட்டனர். அப்போது பூசைக்காக வைக்கபட்ட பொங்கலை ஒரு நாய் தின்றுவிட்டது. இதனால் இதை ஒரு தீச்செயலாக மக்கள் கருதினர். அடுத்த ஆண்டு பொங்கல் பண்டிகையின்போது ஊரில் மாடு ஒன்று இறந்துவிட்டது. இதை கெட்ட சகுமனாக கருதிய மக்கள் அன்றுமுதல் ஊரில் பொங்கல் விழாவை கொண்டாடுவதில்லை.

மேற்கோள்கள்
-----------

1. ↑
2. ↑  100 ஆண்டுகளாக பொங்கலைத் தவிர்க்கும் கிராமம்; விழிப்புணர்வுக்காக 17 ஆண்டுகளாகப் பொங்கலிடும் தனி மனிதர், கி. பார்த்திபன், இந்து தமிழ் (நாளிதழ்), 2018 சனவரி 19
**நைக் கோர்னெக்கி** (*Nike Kornecki*) (பிறப்பு ஆகஸ்ட் 18, 1982) இவர் ஓர் இசுரேலிய ஒலிம்பிக் மாலுமி ஆவார். மேலும் 470 வகை இரட்டை கை துடுப்புப் போட்டியில் போட்டியிடுகிறார்.    2004 ஆம் ஆண்டில், 470 வகை உலகப் போட்டியில் வெண்கலப் பதக்கம் வென்றார்.

சுயசரிதை
--------

ஒரு யூதரான இவர் இத்தாலியில்பிறந்தார். 

### படகோட்டம் தொழில்

2000 ஆம் ஆண்டில், இவர் வேர்டு புஸ்கிலா என்பவருடன் கூட்டு சேர்ந்தார். 2001 இல் இவர்கள் அயர்லாந்தில் நடந்த ஐரோப்பியப் போட்டிகளில் வெண்கலப் பதக்கத்தை வென்றனர்.   2004 ஆம் ஆண்டில், ஜெர்மனியில் நடந்த ஐரோப்பியப் போட்டிகளிலும், குரோவாசியாவின் ஜாதரில் 470 உலகப் போட்டிகளுலும் வெண்கலப் பதக்கங்களை வென்றனர். 

2004 ஆம் ஆண்டு கிரேக்கத்தின் ஏதென்ஸில் நடந்த பெண்கள் கோடை ஒலிம்பிக்கில் பெண்கள் 470 வகுப்பு இரண்டு நபர்கள் டிங்கியில் இஸ்ரேல் சார்பாக போட்டியிட்டு 18 வது இடத்தைப் பிடித்தனர்.  இவர்கள் 2005 ஐரோப்பியப் போட்டிகளைல் வெள்ளிப் பதக்கம் வென்றனர். 

2008 ஆம் ஆண்டு சீனாவின் பெய்ஜிங்கில் நடந்த கோடைகால ஒலிம்பிக்கில் பெண்கள் 470 வகுப்பு இரண்டு நபர்கள் டிங்கியில் இஸ்ரேல் சார்பாக போட்டியிட்டு நான்காவது இடத்தைப் பிடித்தனர் .

குறிப்புகள்
-----------

1. 1 2 3  "Nike Kornecki". Sports-reference. April 18, 2020 அன்று மூலம் பரணிடப்பட்டது. November 13, 2011 அன்று பார்க்கப்பட்டது.
2. 1 2  "Nike Kornecki". Sailing.org. November 13, 2011 அன்று பார்க்கப்பட்டது.
3. 1 2 3  Tammy Berger. "Our Representatives at the Olympics" (PDF). IDC Herzliya. ஏப்ரல் 5, 2012 அன்று மூலம் (PDF) பரணிடப்பட்டது. November 13, 2011 அன்று பார்க்கப்பட்டது.
4. 1 2  "Vered Buskila (1983–)". Jewishvirtuallibrary.org. 2011. November 13, 2011 அன்று பார்க்கப்பட்டது.
ரமலான் நோன்பு திறப்பிற்காக தயாரிக்கப்பட்ட வாடா!

**வாடா** என்பது ஓருவகை தீனிப்பண்டமாகும். தமிழ்நாட்டில் குறிப்பிட்ட சில இடங்களில் மட்டுமே விருப்ப பண்டமாக உள்ளது. அதிராம்பட்டினம், நாகூர் மற்றும் சென்னையில் சில இடங்களிலும், தமிழ் முஸ்லிம்கள் அதிகம் வசிக்கும் துபாய் தேராவிலும் இந்த உணவு கிடைக்கிறது. முஸ்லிம்களின் புனித மாதமான நோன்பு மாதத்தில் நோன்பு திறக்கும் போதும் மற்ற நேரங்களில் அதிக விருப்ப பண்டமாக இது உள்ளது.

தயாரிக்கும் முறை
----------------

அரிசியை ஊறவைத்து பாதி அரைத்து கொள்வார்கள். (அரைக்கும்போது சோற்றையும் சில இடங்களில் சேர்த்துக்கொள்கிறார்கள்?). தண்ணீர் அதிகம் ஊற்றுவதில்லை. பின்னர் சமோசாவிற்கு தேவையானது போன்று மசாலாப்பொருட்களுடன் வெங்காயம் சிறிது வெங்காயம் ஊற்றி வதக்கி கொள்கிறார்கள். பின்னர் ஒரு இலையிலோ துணியிலோவைத்து மாவை சிறிது வைத்து தட்டுவார்கள் (மாவு இலகுவாக இருக்கவேண்டும்)பின்னர் ஏற்கெனவே மசாவுடன் வதக்கியதை சிறிது வைத்து பின்னர் அதன்மேல் மாவு வைத்து நடுவில் ஓட்டை போடுவார்கள்.

அதிக ருசி தருவதற்காக வாடாவில் சிறிய இறால்களையும் வைப்பார்கள். இறால் இல்லாமலும் செய்யப்படுகிறது.

மேலும் பார்க்க
--------------

* வடை
* நோன்புக் கஞ்சி
* உண்டக்களியா

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-01-17 அன்று மூலம் பரணிடப்பட்டது. 2015-09-01 அன்று பார்க்கப்பட்டது.